Mesternes Mester

Mesternes Mester er en norsk reality-serie hvor tidligere norske idrettsstjerner deltar i en uhøytidelig konkurranse om tittelen «Mesternes Mester». Konseptet har belgisk opphav.

Programmet har gått nesten årlig på NRK1 siden 2009 og ble ledet av den tidligere syklisten Dag Erik Pedersen de tolv første sesongene fram til 2021, deretter av den tidligere alpinisten Aksel Lund Svindal.

Serien vant Gullruten både i 2014 og 2016 i klassen beste konkurransedrevet reality. Den har i tillegg vært nominert til Gullruten flere ganger.

Opplegg og konkurranseregler 
Mesternes Mester handler om tidligere idrettsmestere fra Norge som konkurrerer mot hverandre om å bli «Mesternes Mester». Hver konkurransedag må deltakerne gjennom tre øvelser der det gis poeng etter oppnådd plassering. Sammenlagtvinneren er immun i nattesten.

Nattest 
Utøveren som ligger sist etter de tre øvelsene må velge en annen utøver å møte i nattesten. Vinner av nattesten går videre i Mesternes Mester, mens taperen må umiddelbart reise hjem.

De fem første sesongene bestod nattesten av at deltakerne skulle prøve å få tak i fallende lysende rør, omtalt som istapper. Fem rør hang fra et stativ og brått falt et som da skulle fanges før det traff bakken. Den som fanger røret vinner.

Fra tredje sesong stod rørene med blått LED-lys på et bord. I sesong seks ble testen totalt endret, og deltakerne skal nå kaste en ball til hverandre over en vegg. Mottaker skal fange ballen før den treffer bakken. Lander ballen på den oppmerkede grenselinjen, eller utenfor, taper kasteren. Vinneren er best av tre baller.

Fra sesong syv ble nattestreglene endret, ved at den utfordrede får mulighet til å velge to grener: balanse eller reaksjon. Reaksjonsgrenen fungerer likt tidligere sesonger, med LED-opplyste søyler på et bord; den som slukker må gripes raskest.

I sesong ni var valget mellom armbrøst og reaksjon, mens i sesong ti og elleve hadde de gått tilbake til istapp-testen for alle. I sesong 13 kunne utfordrer i testen velge mellom balanse og reaksjon.

I løpet av de tre første sesongene har ingen av sammenlagtvinnerne (Dag Otto Lauritzen, Daniel Franck og Finn Christian Jagge) pluss Gøran Sørloth noen gang deltatt i nattesten. Imidlertid ble statistikken brutt da Tor-Arne Hetland vant sesong fire i 2012, siden Hetland var i nattesten én gang. Sune Wentzel fra sesong fire og Monica Valen fra sesong seks deltok hele fire ganger i nattesten, og førstnevnte gikk seirende ut av samtlige. Marco Elsafadi, Trine Hattestad, Trine Haltvik, Tonje Sørlie, Isabel Blanco, Hanne Haugland, Jim Marthinsen og Ida Njåtun har deltatt tre ganger hver, hvorav de seks førstnevnte ubeseiret.

Sesonger 
For detaljert oversikt, se Liste over sesonger av Mesternes Mester

Deltakere
Liste over sesonger av Mesternes Mester

Rekorder

Jerngrep 
Nils Jakob Hoff: 05:24, Sesong 13, 2022

Tidligere rekordholdere:
 Magnus Midtbø: 05:01, Sesong 12, 2021 - som del av finaleøvelsen 
 Magnus Midtbø: 04:18, Sesong 12, 2021 
 Astrid Lødemel: 03:21, Sesong 4, 2012.

Kronidioten 
Magnus Midtbø: 40 runder + 3 hinder, Sesong 12, 2021

Tidligere rekordholdere:
 Helene Olafsen: 40 runder + 1 hinder, Sesong 8, 2017.  
Anders Jacobsen: 39 runder, Sesong 8, 2017.  
Thor Hushovd: 37 runder, Sesong 7, 2016.

Skranken 
Aksel Lund Svindal: 17:04:28, Sesong 12, 2021.

Tidligere rekordholdere: 
 Ingvill Måkestad Bovim: 16:13, Sesong 11, 2020. 
Helene Olafsen: 10:48, Sesong 8, 2017.  
Anne Jahren: ?, Sesong 7, 2016.

Tyngdekraften 
Nils Jakob Hoff: 82 lengder, Sesong 13, 2022.

Tidligere rekordholdere:
Aksel Lund Svindal: 71 lengder, Sesong 12, 2021.
Kjersti Buaas: 64 lengder, Sesong 11, 2020.
Bjørn Maaseide: 59 lengder, Sesong 7, 2016.  90-graderen 
Øystein Pettersen: 60 minutter, Sesong 13, 2022.Tidligere rekordholdere: Ida Njåtun: 48 minutter, Sesong 13, 2022 (var over den gamle rekorden, men slått av Pettersen i samme program).Johann Olav Koss: 40.04, Sesong 12, 2021. Bjørg Eva Jensen: 33.01, Sesong 9, 2018. Tor Arne Hetland: 22.13, Sesong 4, 2012.  Krampetrekning 
Roy Johansen: 14:36, Sesong 7, 2016. 

 Priser og nominasjoner 

Se også
Oversikt over norske Reality-TV-serierMästarnas mästare (svensk versjon)Mestareiden mestari (finsk versjon)Eeuwige roem (belgisk originalversjon)Best av de besteMestermøtetSuperstars''

Referanser

Eksterne lenker 
 

 
Norske reality-TV-serier
TV-produksjoner på NRK
Norske sportsprogrammer på TV
Gullruten for beste TV-program
Norske TV-serier fra 2000-årene
Norske TV-serier fra 2010-årene
Norske TV-serier fra 2020-årene